Document ID: 31993R1721

KOMISSION ASETUS (ETY) N:o 1721/93,
annettu 30 päivänä kesäkuuta 1993,
neuvoston ecuina siemenalalla vahvistamista ja hallinnollisten valuuttakurssitarkistusten seurauksena alennetuista hinnoista ja summista
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisessä maatalouspolitiikassa sovellettavista laskentayksiköstä ja muuntokursseista 28 päivänä joulukuuta 1992 annetun neuvoston asetuksen (ETY) N:o 3813/92(1) ja erityisesti sen 9 artiklan 1 kohdan,
ottaa huomioon ecuina vahvistettujen hintojen ja summien muuttamisesta tehtyjen hallinnollisten valuuttakurssitarkistusten seurauksena 28 päivänä joulukuuta 1992 annetun komission asetuksen (ETY) N.o 3824/92(2) , sellaisena kuin se on viimeksi muutettuna asetuksella (ETY) N:o 1330/93(3) , ja erityisesti sen 2 artiklan,
sekä katsoo, että
asetuksessa (ETY) N:o 3824/92 vahvistetaan luettelo hinnoista ja summista, joita komission asetuksella (ETY) N:o 537/93(4), sellaisena kuin se on viimeksi muutettuna asetuksella (ETY) N:o 1331/93(5), vahvistettu kerroin 1,013088 koskee markkinointivuoden 1993/1994 alusta alkaen negatiivisten valuuttaerojen automaattisen poistamisjärjestelmän kautta; asetuksen (ETY) N:o 3824/92 2 artiklassa säädetään siitä kullekin alalle aiheutuvien hintojen ja summien alenemisen määrittämisestä ja näiden alennettujen hintojen arvon vahvistamisesta,
markkinointivuodeksi 1993/1994 tuen määrä siemenille on vahvistettu neuvoston asetuksella (ETY) N:o 1739/91(6); markkinointivuosiksi 1994/1995 ja 1995/1996 tuen määrä siemenille on vahvistettu neuvoston asetuksella (ETY) N:o 1570/93(7) , ja
tässä asetuksessa säädetyt toimenpiteet ovat siementen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Markkinointivuonna 1993/1994 sekä markkinointivuosina 1994/1995 ja 1995/1996 siemenalalla sovellettavat hinnat ja summat, jotka on alennettu asetuksen (ETY) N:o 3824/92 2 artiklan mukaisesti, vahvistetaan liitteessä.
2 artikla
Tämä asetus tulee voimaan 1 päivänä heinäkuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä kesäkuuta 1993.

Labels: 2
6